stanford-oval/wikipedia huggingface dataset:
She & Him
היסטוריה > 2006-2010: האלבום Volume One

הזוג שיתף פעולה תחילה באמצעות דואר אלקטרוני, כאשר M. Ward עובד מהסטודיו שלו בפורטלנד שבאורגון ודשנל מביתה בלוס אנג'לס, קליפורניה. לעיר הייתה השפעה רבה על כתיבת השירים והמוזיקה של דשנל, השפעה אשר גרמה לנסיעות ארוכות לאורך הרחובות הגובלים עם החוף תוך האזנה לבריאן וילסון ולשירים ישנים ברדיו. המוזיקה הקליפורנית גם הסתננה לתוך ההפקות של M. Ward באלבום, במידה כזו שזה השפיע גם על עבודות גיטרה מאוחרות יותר שלו עם זמרים מתחום הקאנטרי האלטרנטיבי.
הם הקליטו את האלבום בפורטלנד בדצמבר 2006 ובחודשים פברואר-מרץ בשנת 2007. האלבום הושלם לאחר שלוש סדרות של מפגשים. הוא הוקלט אצל מייק קויקנדל (אנ') ואדם סלזר (אנ') וכן, אחד מהמפגשים נערך בסטודיו של מייק מוגיס (אנ'), באומהה שבנברסקה באביב 2007. דשנל כתבה את כל שירי האלבום המקוריים מלבד השיר "Sweet Darlin", אותו כתבה בשיתוף פעולה עם ג'ייסון שוורצמן. בנוסף לעשרת השירים המקוריים, האלבום כולל שני ביצועים חדשים של הלהקה לשירים "You Really Got a Hold on Me" (סמוקי רובינסון) ו"I Should Have Known Better" (ג'ון לנון ופול מקארטני). האלבום נקרא "Volume One" (עברית: כרך ראשון).
לאחר מכן לקח הצמד הפסקה שכן M. Ward ערך סיבוב הופעות ודשנל עסקה במשחק בסרט. האלבום יצא לאור ב-18 במרץ 2008. הופעתם הציבורית הראשונה כלהקה, לעומת זאת, נערכה כשנה וחודשיים לפני כן, במהלך הקרנת הסרט The Go-Getter בפסטיבל סאנדנס. הם הופיעו באורח לא סדיר באירועים אחרים, ביניהם הופעה בפסטיבל South by Southwest במרץ 2008, ויצאו לסיבוב ההופעות הראשון שלהם בחודשים יולי ואוגוסט 2008. בקי סטארק שימשה כזמרת ליווי.
היסטוריה > 2010: האלבום Volume Two

ב-17 במרץ 2010 שחררה להקה She & Him את אלבומה השני, Volume Two (עברית: כרך שני). האלבום מציג 11 שירים מקוריים אשר נכתבו בידי זואי דשנל ועיבודים לשירים "Ridin' in My Car" (של להקת NRBQ) ו"Gonna Get Along Without You Now" (מאת Patience and Prudence), כמו גם הופעת אורח של קבוצת האינדי פופ Tilly and the Wall, בשיר "In the Sun".
She & Him ערכו סיבוב הופעות במהלך אביב 2010. הם הופיעו בפסטיבלי מוזיקה שונים ברחבי ארצות הברית. הם ערכו סיבוב הופעות גם באירופה וביקרו בלונדון, מדריד, ברצלונה, פריז, ברלין, קופנהגן, סטוקהולם, אוסלו ואמסטרדם. הם נבחרו בידי מאט גריינינג להופיע בפסטיבל המוזיקה All Tomorrow's Parties אשר באנגליה.
היסטוריה > 2011-2012: האלבום A Very She & Him Christmas

אלבומה השלישי של הלהקה, A Very She & Him Christmas, הוכרז בספטמבר 2011 באתר Pitchfork.com. האלבום יצא לאור ב-24 באוקטובר 2011 וכלל שנים עשר שירי חג-מולד. האלבום מופץ בידי חברת התקליטים העצמאית Merge Records. באתר אמזון נאמר ב-29 בדצמבר 2011 שאלבום זה היה אחד משלושת אלבומי ה-MP3 הנמכרים ביותר במהלך תקופת חג המולד.
היסטוריה > 2013: אלבום Volume 3

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דשנל אישרה בטוויטר שאלבום חדש יצא לאור בתחילת שנת 2013. לאחר מכן הוכרז על האלבום Volume 3 (עברית: כרך שלישי) עם תאריך שחרור של ה-7 במאי 2013 (עבור אירופה ה-13 במאי).
She & Him הכריזו שיבצעו סיבוב הופעות ברחבי ארצות-הברית וקנדה במהלך קיץ 2013.
היסטוריה > 2014-הווה: Classics

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דיסקוגרפיה > אלבומי אולפן

Volume One, יצא לאור ב-18 במרץ 2008
Volume Two, יצא לאור ב-23 במרץ 2010
A Very She & Him Christmas, יצא לאור ב-24 באוקטובר 2011
Volume 3, יצא לאור ב-7 במאי 2013
Classics, יצא לאור ב-2 בדצמבר 2014
דיסקוגרפיה > מיני אלבומים

2013: The Capitol Studios Session – EP
הערות שוליים

↑  Melena Ryzik‏, On a New Album, Not Merely Acting Like a Singer, ניו-יורק טיימס, 16 באפריל 2008
| --- | --- |
בקרת זהויות :  BnF: cb167338493 (data)  LCCN: no2008043323  MusicBrainz: fb821608-35fd-4a45-a4b2-1a0537cee111  VIAF: 156325539   WorldCat (עם VIAF): 156325539 
She & Him בהופעה, 2008
אוליאנובסק (מחוז)

מחוז אוליאנובסק (רוסית: Улья́новская о́бласть, בתעתיק: אוליאנובסקאיה אובלסט) הוא סובייקט בפדרציה הרוסית. נמצא בשטח של המחוז הפדרלי של הוולגה.
המחוז הוקם ב-19 בינואר 1943. נכון לשת 2024 במחוז מתגוריים 1,172,782 תושבים.
הנהר וולגה מחלק את המחוז לשני חלקים. כ-25% משטח המחוז מכוסה ביערות.
היסטוריה

שטח המחוז היה כלול בממלכת בולגריה של הוולגה. במהלך המאה ה-15 סבל השטח קשות מפלישת טימור לנג. לאחר מכן, סופח לחאנות קאזאן. עם נפילת קאזאן לידי הרוסים, השטח סופח לרוסיה והחלה התיישבות רוסית באזור. במאה ה-17 הוקמה העיר סימבירסק. בשנת 1786 הוקמה גוברניית סימבירסק. בשנת 1870 נולד בעיר זו ולדימיר איליץ' לנין (אוליאנוב). עם פטירתו, בשנת 1924, הוחלף שם העיר לאוליאנובסק.
לאחר הקמת ברית המועצות השטח נכלל במספר יחידות מנהליות. בשנת 1943 הוחלט להקים מחוז אוליאנובסק על בסיס אזורים שהיו שייכים למחוז קוייבישב ומחוז פנזה.
מנהל

הרשות המחוקקת היה "האספה המחוקקת של מחוז אוליאנובסק" שכוללת 36 חברים. בראש המחוז עומד מושל שנבחר ל-5 שנים. בשנת 2021 לתפקיד נבחר אלכסיי רוסקיך.
מבחינה מנהלית המחוז מחולק ל-21 ראיונים ול-3 ערים בעלי מעמד מחוזי..
דמוגרפיה

נכון לשת 2024 במחוז מתגוררים 1,172,782 תושבים. זאת לעומת כ-1.5 מיליון בשנת 1996. כ-80% מאוכלוסיית המחוז מתגוררת בערים. בעיר הגדולה אוליאנובסק מתגוררים כ-611 אלף תושבים.
בהתאם לנתוני מפקד אוכלוסין משנת 2021 הרוסים מהווים כ-65.7% מאוכלוסיית המחוז, הטטרים (כ-9.2%), הצ'ובשים (כ-4.8%) והמורדבה (כ-1.8%).
כלכלה

בשטחי המחוז קיימים שדות נפט משמעותיים.
המחוז מהווה מרכז חשוב בקנה מידה ארצי לייצור מכוניות ומטוסים. בתקופה הסובייטית הוקמו מפעלים בתחום זה בעיר אוליינובסק. כמו כן יש בו חקלאות מפותחת.
כלכלה > תחבורה

במחוז קיימת רשת מסילות ברזל מפותחת. מסילת ברזל הראשונה נבנתה בשנת 1867. בשנת 1880 נבנה גשר לרכבות מעל נהר וולגה.
דרך המחוז עובר כביש בעל חשיבות ארצית M5 "אורל" שמקשר מוסקבה עם סברדלובסק.
בשטח המחוז פועלים 54 שדות תעופה לרבות נמל תעופה בין-לאומי באוליאנובסק.
בעיר אוליאנובסק פועל נמל על נהר וולגה.
The Night Is Still Young

The Night Is Still Young (בעברית: הלילה עדיין צעיר) הוא סינגל שהוקלט על ידי הראפרית הטרינידדית ניקי מינאז'. השיר יצא לאור ב-28 באפריל 2015, על ידי חברות התקליטים יאנג מאני, קאש מאני וריפבליק רקורדס, כסינגל השישי מתוך אלבום האולפן השלישי של מינאז', The Pinkprint.
רקע וכתיבה

השיר נכתב על ידי ניקי מינאז', ד"ר לוק, סירקט, טימותי תומאס, ת'רון תומאס, אסתר דין והופק על ידי לוק ודין. מבחינה לירית, השיר הוא שיר אלקטרופופ ודאבסטפ המתאר הנאה במסיבה; הבתים בשיר מתארים בילוי שגרתי במועדון.
יחד עם צאת האלבום, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-175 מיליון השמעות.
וידאו קליפ

הווידאו קליפ הרשמי שצולם לשיר עלה לערוץ היוטיוב של מינאז' ב-27 במאי 2015. בקליפ ניתן לראות את מינאז' רוקדת במקומות שונים יחד עם רקדני ליווי. נכון ליוני 2020, מונה הצפיות של הקליפ עומד על כ-168 מיליון צפיות. הקליפ בוים על ידי האנה לוקס דייוויס.
מיקומי שיא

|   ‏‏‏  מצעדים שבועיים (2015)> מדינה |   ‏‏‏  מצעדים שבועיים (2015)> מצעד |   ‏‏‏  מצעדים שבועיים (2015)> מיקום שיא |   ‏‏‏  מצעדים שבועיים (2015)>  |
| --- | --- | --- | --- |
|  אירלנד | מצעד הסינגלים האירי | 98 |  |
|  ארצות הברית | בילבורד הוט 100 | 31 |  |
|  ארצות הברית | מצעד שירי הראפ | 6 |  |
|  ארצות הברית | מצעד 40 שירי המיינסטרים | 14 |  |
|  ארצות הברית | מצעד השירים הקצביים | 14 |  |
|  ישראל | מדיה פורסט ישראל | - |  |
|  ישראל | מדיה פורסט TV | 4 |  |
|  סלובקיה | ČNS IFPI | 71 |  |
|  פלנדריה | אולטראטופ 50 | 44 |  |
|  צ'כיה | ČNS IFPI | 63 |  |
|  קנדה | קנדה הוט 100 | 40 |  |
|  שוודיה | סוורייטופליסטן | 93 |  |
נתוני מכירות

| מדינה | תארים | מכירות |
| --- | --- | --- |
| שוודיה (GLF) | זהב | 20,000 |
| ארצות הברית (RIAA) | פלטינה | 1,000,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| בריטניה | 6 באפריל 2015 | רדיו להיטים עכשוויים | יאנג מאני • קאש מאני • ריפבליק |  |
| ארצות הברית | 28 באפריל 2015 | רדיו מיינסטרים | יאנג מאני • קאש מאני • ריפבליק |  |
| ארצות הברית | 28 באפריל 2015 | רדיו קצבי | יאנג מאני • קאש מאני • ריפבליק |  |
אורי אבן-טוב

| --- | --- |

אורי אבן-טוב מקבל את פרס ביטחון ישראל מידי שר הביטחון לוי אשכול
 לידה:  1927 ירושלים, פלשתינה (א"י) 
 פטירה:  מרץ 2003 (בגיל 76 בערך) ארצות הברית 
 מדינה:  ישראל 
 מקום קבורה:  נחשון 
 תפקיד:  מנהל כללי 
 פרסים והוקרה:  פרס ביטחון ישראל (1966) 
 
אורי אבן-טוב (1927 – מרץ 2003) היה מהנדס אלקטרוניקה ישראלי, חתן פרס ביטחון ישראל על פיתוחיו במסגרת התעשייה האווירית.
ביוגרפיה

אורי אבן-טוב נולד וגדל בירושלים, בן לחנה אבן-טוב (נ. מוטולנסקי), שהייתה מזכירתם של ראשי הסוכנות היהודית, ולאב מאיר אבן-טוב, שהיה עורך דין ושופט. אחותו הייתה הסוציולוגית לאה שמגר-הנדלמן. בפברואר 1942 נעצר יחד עם אלעד פלד עקב הדבקת כרוזים נגד הנציב העליון, כמחאה על הטבעת אוניית המעפילים "סטרומה". הצטרף ל"הגנה", ובמלחמת העצמאות היה מפקד מחלקה בגדוד "מוריה" שלחם בקרבות בירושלים. ב-1952 יצא לאיסוף מודיעין בסודאן, ונמלט לאחר שנחשף.
קיבל תואר ראשון בהנדסת חשמל מאוניברסיטת קולומביה בניו יורק ותואר שני מאוניברסיטת דרקסל בפילדלפיה. עם שובו לישראל הצטרף למכון 3, ונמנה עם מפתחי טיל הקרקע-קרקע "לוז", שעל בסיסו פותח טיל לוחך ים "גבריאל", שאבן-טוב מונה לראש צוות הפיתוח שלו, במסגרת מפעל מב"ת של התעשייה האווירית. ב-1966 הוענק לו על פיתוח זה פרס ביטחון ישראל.
פיתח אמצעי לחימה נוספים, "ממטרה" ו"משאבה", ששימשו לגילוי חדירת מחבלים והריגת החודרים, שהותקנו בבקעת הירדן במלחמת ההתשה.
בשנת 1970 נמנה עם מייסדי מפעל "מערכות כור פיתוח", בשותפות עם קונצרן "כור", שעסק בפיתוח מערכות אלקטרוניות, ואבן טוב מונה למנהלו.
לאחר מלחמת יום הכיפורים הקים את מפעל מלט"ם של התעשייה הצבאית, לייצור טיל נ"ט על בסיס הטיל "טאו" ושימש מנהל תע"ש מערכות.
נפטר במרץ 2003 בארצות הברית ממחלת לב. נטמן בבית העלמין שליד קיבוץ נחשון.
הערות שוליים

↑  תפריט אלקטרוני ל...פרות, מעריב, 22 באוגוסט 1972
אורי אבן-טוב ואחרים בניסוי של הטיל גבריאל, 1966
אדמונד לנדאו

| --- | --- |

 לידה:  14 בפברואר 1877 ברלין, הקיסרות הגרמנית 
 פטירה:  19 בפברואר 1938 (בגיל 61) ברלין, גרמניה הנאצית 
 ענף מדעי:  מתמטיקה
 מקום מגורים:  גרמניה
 מקום קבורה:  בית הקברות היהודי בווייסנזה 
 מקום לימודים:  אוניברסיטת הומבולדט של ברלין  הגימנסיה הצרפתית ברלין 
 מנחה לדוקטורט:  פרדיננד גאורג פרובניוס, לזרוס פוקס 
 מוסדות:  אוניברסיטת גטינגן (1909–1934)  אוניברסיטת הומבולדט של ברלין (1899–1909)  האוניברסיטה העברית בירושלים (1927–1928) 
 תלמידי דוקטורט:  גרטה הרמן, וויטייך ירניק, Erich Kamke, Dunham Jackson, היינריך גרל, Carlos Grandjot, Brian Kuttner, Werner Schmeidler, יעקב לויצקי, Friedrich Wilhelm Wiener, Arnold Walfisz, גוסטף דוטש, Aubrey J. Kempner, Detlef Cauer, ורנר ובר, Adolf Hammerstein, וילהלם דראטה, Ljubomir Chakaloff, Werner Wolfgang Rogosinski, Hans Heilbronn, קרל לודוויג זייגל, פאול ברנייס, אלכסנדר מרקוביץ' אוסטרובסקי, הארלד בוהר, Friedrich Mittelsten Scheid, Wilhelm Dörate, Johannes G. A. Arndt, Paul Sengenhorst, Bruno Lucke, Jeremias Grossmann, Brian Kuttner, Ludwig Neder, Hans Thunsdorff, Egon Lindwart, Henry Blumberg, Werner Siegbert Baer, Heinrich Stenzel, Lubomir Chakalov 
 הערות:  יהודי
 תרומות עיקריות
 מחקרים בתחום תורת המספרים
 
אדמונד גאורג הרמן (יחזקאל) לנדאו (בגרמנית: Edmund Georg Hermann (Yehezkel) Landau;‏ 14 בפברואר 1877 – 19 בפברואר 1938) היה מתמטיקאי יהודי-גרמני שעסק בתורת המספרים, ממייסדי האוניברסיטה העברית בירושלים.
קורות חיים

אדמונד לנדאו נולד בשנת 1877 בברלין, בן למשפחה יהודית עשירה. אביו, לאופולד לנדאו, היה גינקולוג, מצאצאי אחיו של הרב יחזקאל לנדא, ואמו, יוהנה יעקובי, הייתה ממשפחת בנקאים נודעת. בגיל 16 החל לנדאו ללמוד מתמטיקה באוניברסיטת ברלין, ובגיל 22 קיבל תואר דוקטור במתמטיקה, על עבודה בהנחייתם של פרדיננד גאורג פְרוֹבֶּניוס (Frobenius) ולצרוס פוקס (Fuchs). כעבור שנתיים סיים את ההביליטציה, שהעניקה לו זכות למשרת הוראה באוניברסיטה.
משנת 1899 עד 1909 לימד באוניברסיטת ברלין. בשנת 1903 הציג הוכחה פשוטה במידה ניכרת מההוכחה הידועה למשפט המספרים הראשוניים. בשנת 1909 מונה כמחליפו של הרמן מינקובסקי באוניברסיטת גטינגן, שהייתה המרכז המתמטי של גרמניה ובעלת מוניטין עולמי, עם סגל שכלל את דויד הילברט, פליקס קליין ואחרים. לנדאו התמקד בתורת המספרים האנליטית, כמו תרומה למחקר השערת רימן והקשר שלה לסדרת פרי, ונמנה עם מובילי הענף – ספרו Handbuch der Lehre von der Verteilung der Primzahlen היה הצגה שיטתית ראשונה של ענף זה. תרם תרומה חשובה גם לאנליזה מרוכבת, וכתב ספר על היסודות האקסיומטיים של האנליזה המתמטית. פרסם יותר מ-250 מאמרים.
התעשיין היהודי-גרמני פאול וולפסקהל (Wolfskehl), שהיה מתמטיקאי חובב, הקצה בצוואתו 100,000 מרקים למי שיוכיח את המשפט האחרון של פרמה. לנדאו, שאל מחלקתו באוניברסיטת גטינגן נשלחו ההוכחות, כולן שגויות, הכין מכתב סטנדרטי עם מקום למספרי העמוד והשורה שבהם נמצאה הטעות הראשונה, ונתן לתלמידיו למלא אותו.
בתחילת שנות ה-20 של המאה ה-20 פעל לנדאו להקמתו של המכון למתמטיקה באוניברסיטה העברית בירושלים, שהייתה באותה עת בשלבי הקמה. לנדאו היה חבר בוועדה המייעצת של האוניברסיטה, וטיפל ברכישת ספרייתו של פליקס קליין למכון למתמטיקה. בטקס חנוכתה של האוניברסיטה, ב-1 באפריל 1925, נשא הרצאה בעברית שכותרתה "שאלות פתורות וסתומות בתורת המספרים האלמנטרית". לנדאו למד עברית בעצמו, מתוך כוונה לעבור לירושלים. קודם להגעתו לירושלים, ניהל משא ומתן עם נשיא האוניברסיטה העברית, יהודה מאגנס, על תנאי העסקתו ועל גודל הבניין שישמש את המכון למתמטיקה, אף שהיה ברור שלנדאו ירד ברמת חייו ובתנאי עבודתו עם המעבר מגטינגן לירושלים. בשנת 1927 עלה לנדאו לארץ ישראל עם משפחתו, והחל ללמד באוניברסיטה העברית. לנדאו ומשפחתו התקשו להסתגל לתנאי החיים בירושלים, וגרוע מכך – לנדאו נקלע למאבק על השליטה באוניברסיטה העברית בין מאגנס לבין אלברט איינשטיין וחיים ויצמן. מאגנס הציע למנות את לנדאו לרקטור האוניברסיטה, אך איינשטיין וויצמן התנגדו לכך. לנדאו, שסלד ממאבק זה, אליו נקלע שלא מרצונו, חזר לגרמניה בשנת 1928.
לנדאו פעל באוניברסיטת גטינגן עד לשנת 1933, אז עלו הנאצים לשלטון במדינה. רבים מהמתמטיקאים באוניברסיטת גטינגן היו יהודים, ובהם אמי נתר, ריכרד קוראנט ופליקס ברנשטיין. באפריל 1933 נחקק בגרמניה חוק לשיקום שירות המדינה המקצועי, ולפיו דרש המשטר הנאצי לסלק ממשרותיהם את כל עובדי הציבור היהודים. בהתאם לחוק זה הוצאו נתר, קוראנט וברנשטיין לחופשה בלתי מוגבלת בזמן. החוק לא חל על יהודים שמונו למשרתם עוד לפני מלחמת העולם הראשונה, ולכן לא חל על לנדאו. עם זאת, נאסר עליו ללמד, ואת מקומו כמורה תפס עוזרו, שהיה נאצי. בסמסטר שלאחר מכן ניסה לנדאו לחזור וללמד, אך חרם של הסטודנטים ושומרים של האס אה מנעו ממנו לעשות זאת. לאחר לחץ נוסף נאלץ לנדאו לפרוש ממשרתו. המכון למתמטיקה באוניברסיטת גטינגן לא חזר מעולם לימי תפארתו.
בשנת 1905 נישא למריאן ארליך, בתו של פאול ארליך, חתן פרס נובל לפיזיולוגיה ורפואה לשנת 1908.
בשנת 1934 עבר לנדאו לברלין, שם נפטר בשנת 1938.
"סגנון לנדאו"

ההיסטוריון ליאו קורי תיאר את סגנונו של לנדאו:
על-שמו

על שמו של לנדאו קרויים:
פונקציית לנדאו, לאחר שבשנת 1902 הוכיח תכונה הקשורה בגבול שלה.
משפט האידיאלים הראשוניים של לנדאו
בעיות לנדאו: ארבע בעיות העוסקות במספרים ראשוניים, שאותן תיאר לנדאו בקונגרס הבינלאומי של המתמטיקאים בשנת 1912 כ"בלתי ניתנות לפתרון במצב הידע הנוכחי". הבעיות נותרו בלתי פתורות עד היום.
סימון לנדאו
אי-שוויון לנדאו-קולמוגורוב
קבוע לנדאו-רמנוג'אן
בין השנים 1989–2010, פעל באוניברסיטה העברית בירושלים מרכז לנדאו לחקר אנליזה מתמטית.
לקריאה נוספת

Norbert Schappacher: Edmund Landau's Göttingen - From the life and death of a great mathematical center. The Mathematical Intelligencer 13 (1991), 12–18
הערות שוליים

↑  ליאו קורי, מתמטיקאים יהודים בגטינגן: 1895-1933, זמנים, אביב 1999
↑  The Edmund Landau Minerva Center for Research in Mathematical Analysis and Related Areas
| --- | --- |
בקרת זהויות :  NLI: 987007264268205171  PLWABN: 9810593489405606  BIBSYS: 90106870  BnF: cb12370596n (data)  CANTIC: a12228503  CiNii: DA00395973  GND: 118726161  ISNI: 0000 0001 0917 4275  LCCN: n84801681  MGP: 7862  NDL: 001162029  NKC: jx20070918005  NLA: 36545697  NTA: 072834269  RERO: 02-A003492741  SELIBR: 294145  SNAC: w6kw99m8  SUDOC: 066887976  Trove: 1284271  VIAF: 76395702   WorldCat (עם VIAF): 76395702
The Nicki Wrld Tour

The Nicki Wrld Tour הוא סיבוב ההופעות של הזמרת ואמנית ההיפ הופ ניקי מינאז' יחד עם הראפר והזמר ג'וס וורלד. סיבוב הופעות זה נועד לתמוך באלבום האולפן הרביעי של ניקי מינאז', Queen ‏(2018), ובאלבום האולפן השני של ג'וס וורלד, Death Race for Love ‏(2019). סיבוב ההופעות כלל 19 הופעות והחל ב-21 בפברואר 2019 במינכן שבגרמניה והסתיים ב-28 במרץ 2019 בז'נבה שבשווייץ. שלוש הופעות מתוך ה-40 שהיו בתכנון המקורי בוטלו לאור בעיות טכניות ומזג אוויר. סיבוב ההופעות המקורי נקרא NICKIHNDRXX והיה אמור של ניקי מינאז' יחד עם הראפר פיוצ'ר, שבסופו של דבר הוחלף על ידי ג'וס וורלד. סיבוב ההופעות המקורי היה גם אמור להתקיים באמריקה הצפונית אך בהודעה שהוציאה מינאז' הסבירה כי ידחה למאי 2019, אך מעולם לא הוכרזו מועדים שנקבעו מחדש.
רקע

במהלך ראיון ברדיו Beats 1 באפריל 2018, הודיעה מינאז' על תאריך יציאת האלבום Queen ועל התוכניות לסיבוב הופעות. סיבוב ההופעות המקורי NICKIHNDRXX יחד עם פיוצ'ר הוכרז ביוני והיה אמור להתחיל בחודש ספטמבר אך נדחה. בדצמבר 2018 הודיעה מינאז' כי את פיוצ'ר יחליף ג'וס וורלד וכי סיבוב ההופעות יקרא The Nicki Wrld Tour ויתחיל באירופה.
כחמישה ימים לאחר מותו של ג'וס וורלד נאמה מינאז' בטקס Billboard Women in Music 2019 והקדישה כמה מילים לזכרו; בנאום שיתפה על עבודתה יחד עם ג'וס בסיבוב ההופעות:
הייתי מנהלת איתו שיחות נהדרות ובזמן שהלכנו לבמה הוא אחז בידי ואמר לי להישאר רגועה... באמת הרגשתי רגועה כשהוא אמר לי את זה. התחלתי לשאול את עצמי למה אני בכלל דואגת?...
רשימת השירים

רשימת השירים הבאה היא מההופעה שהתקיימה ב-21 בפברואר 2019 במינכן, גרמניה. רשימת שירים זו אינה בהכרח בוצעה בשאר ההופעות.
| 0 | 1 | 2 |
| --- | --- | --- |
|  "Majesty"  "Hard White"  "Feeling Myself"  "Only"  "Truffle Butter"  "Did It On'em"  "Beez in the Trap"  "Rake It Up"  "Dance (Ass)"  "Big Bank"  "Anaconda"  "Roman's Revenge"  "Up All Night"  "Throw Sum Mo" |  "Plain Jane"  "Itty Bitty Piggy"  "Your Love"  "Make Me Proud"  "Monster"  "Armed and Dangerous"  "Black & White"  "Lean wit Me"  "All Girls Are the Same"  "Fine China"  "Wasted"  "Robbery"  "Lucid Dreams"  "Turn Me On" |  "Whip It"  "Pound the Alarm"  "Starships"  "Where Them Girls At"  "All Things Go"  "Save Me"  "Right Thru Me"  "Come See About Me"  "Grand Piano"  "Bed" / "Side to Side"  "Swalla"  "Chun-Li"  "Moment 4 Life" הדרן "Super Bass" |
הופעות

| תאריך> אירופה | עיר> אירופה | מדינה> אירופה | מיקום> אירופה | מופע חימום> אירופה | כרטיסים שנמכרו> אירופה | רווח> אירופה |  |
| --- | --- | --- | --- | --- | --- | --- | --- |
| 21 בפברואר 2019 | מינכן | גרמניה | Olympiahalle | Zuna & Azet Miami Yacine | — | — |  |
| 24 בפברואר 2019 | לודז' | פולין | Atlas Arena | Smolasty | — | — |  |
| 25 בפברואר 2019 | בודפשט | הונגריה | László Papp Budapest Sports Arena | — | — | — |  |
| 28 בפברואר 2019 | ברלין | גרמניה | Mercedes-Benz Arena | Zuna & Azet Miami Yacine | — | — |  |
| 1 במרץ 2019 | קופנהגן | דנמרק | Royal Arena | Vild Smith | — | — |  |
| 3 במרץ 2019 | אוסלו | נורווגיה | Oslo Spektrum | Kjartan Lauritzen | — | — |  |
| 4 במרץ 2019 | סטוקהולם | שוודיה | Ericsson Globe | ליל זאן | — | — |  |
| 6 במרץ 2019 | בריסל | בלגיה | Palais 12 | Lord Gasmique | 4,560 / 6,162 | — | — |
| 7 במרץ 2019 | פריז | צרפת | AccorHotels Arena | Koba LaD | — | — |  |
| 11 במרץ 2019 | לונדון | בריטניה | The O2 Arena | Ray BLK | — | — |  |
| 14 במרץ 2019 | בירמינגהם | בריטניה | Arena Birmingham | Ray BLK | 7,626 / 11,142 | $601,518 |  |
| 17 במרץ 2019 | גלאזגו | בריטניה | SSE Hydro | Ray BLK | — | — |  |
| 18 במרץ 2019 | מנצ'סטר | בריטניה | Manchester Arena | Ray BLK | — | — |  |
| 20 במרץ 2019 | אש-סור-אלזטה | לוקסמבורג | Rockhal | — | 3,904 / 4,941 | — | — |
| 22 במרץ 2019 | פרנקפורט | גרמניה | Festhalle | Zuna & Azet Miami Yacine | — | — |  |
| 23 במרץ 2019 | קלן | גרמניה | Lanxess Arena | Zuna & Azet Miami Yacine | 10,360 / 11,908 | — | — |
| 25 במרץ 2019 | אמסטרדם | הולנד | Ziggo Dome | Josylvio | — | — |  |
| 27 במרץ 2019 | ציריך | שווייץ | Hallenstadion | — | 5,724 / 13,000 | — | — |
| 28 במרץ 2019 | ז'נבה | שווייץ | SEG Geneva Arena | — | — | — |  |
| סה״כ | סה״כ | סה״כ | סה״כ | סה״כ | — | $4,001,424 |  |
הופעות שבוטלו

| תאריך | עיר | מדינה | מיקום | סיבה |
| --- | --- | --- | --- | --- |
| 21 בספטמבר 2018 | בלטימור | ארצות הברית | Royal Farms Arena | שינויים בהפקה |
| 23 בספטמבר 2018 | וושינגטון די. סי. | ארצות הברית | Capital One Arena | שינויים בהפקה |
| 26 בספטמבר 2018 | דטרויט | ארצות הברית | Little Caesars Arena | שינויים בהפקה |
| 28 בספטמבר 2018 | שיקגו | ארצות הברית | United Center | שינויים בהפקה |
| 29 בספטמבר 2018 | סינסינטי | ארצות הברית | U.S. Bank Arena | שינויים בהפקה |
| 1 באוקטובר 2018 | טורונטו | קנדה | Air Canada Centre | שינויים בהפקה |
| 2 באוקטובר 2018 | בופאלו | ארצות הברית | KeyBank Center | שינויים בהפקה |
| 4 באוקטובר 2018 | בוסטון | ארצות הברית | TD Garden | שינויים בהפקה |
| 5 באוקטובר 2018 | Uncasville | ארצות הברית | Mohegan Sun Arena | שינויים בהפקה |
| 7 באוקטובר 2018 | ניוארק | ארצות הברית | Prudential Center | שינויים בהפקה |
| 11 באוקטובר 2018 | ברוקלין | ארצות הברית | Barclays Center | שינויים בהפקה |
| 14 באוקטובר 2018 | ראלי | ארצות הברית | PNC Arena | שינויים בהפקה |
| 16 באוקטובר 2018 | שארלוט | ארצות הברית | Spectrum Center | שינויים בהפקה |
| 19 באוקטובר 2018 | מיאמי | ארצות הברית | American Airlines Arena | שינויים בהפקה |
| 20 באוקטובר 2018 | אורלנדו | ארצות הברית | Amway Center | שינויים בהפקה |
| 23 באוקטובר 2018 | ממפיס | ארצות הברית | FedEx Forum | שינויים בהפקה |
| 25 באוקטובר 2018 | אטלנטה | ארצות הברית | Philips Arena | שינויים בהפקה |
| 28 באוקטובר 2018 | נשוויל | ארצות הברית | Bridgestone Arena | שינויים בהפקה |
| 30 באוקטובר 2018 | ניו אורלינס | ארצות הברית | Smoothie King Center | שינויים בהפקה |
| 1 בנובמבר 2018 | דאלאס | ארצות הברית | American Airlines Center | שינויים בהפקה |
| 2 בנובמבר 2018 | יוסטון | ארצות הברית | Toyota Center | שינויים בהפקה |
| 4 בנובמבר 2018 | קנזס סיטי | ארצות הברית | Sprint Center | שינויים בהפקה |
| 6 בנובמבר 2018 | דנוור | ארצות הברית | Pepsi Center | שינויים בהפקה |
| 9 בנובמבר 2018 | פורטלנד | ארצות הברית | Moda Center | שינויים בהפקה |
| 10 בנובמבר 2018 | טקומה | ארצות הברית | Tacoma Dome | שינויים בהפקה |
| 16 בנובמבר 2018 | סן חוזה | ארצות הברית | SAP Center | שינויים בהפקה |
| 17 בנובמבר 2018 | סקרמנטו | ארצות הברית | Golden 1 Center | שינויים בהפקה |
| 20 בנובמבר 2018 | אינגלווד | ארצות הברית | The Forum | שינויים בהפקה |
| 24 בנובמבר 2018 | לאס וגאס | ארצות הברית | MGM Grand Garden Arena | שינויים בהפקה |
| 22 בפברואר 2019 | ברטיסלבה | סלובקיה | Ondrej Nepela Arena | בעיות טכניות |
| 9 במרץ 2019 | בורדו | צרפת | Arkéa Arena | בעיות טכניות |
| 15 במרץ 2019 | דבלין | אירלנד | 3Arena | מזג אוויר |
אדוארד לווה

| --- | --- |
אין תמונה חופשית
 לידה:  23 בספטמבר 1794 פראג, ממלכת בוהמיה 
 פטירה:  25 בפברואר 1880 (בגיל 85) לונדון, הממלכה המאוחדת של בריטניה הגדולה ואירלנד 
 הישג בולט:  היה מס' 18 העולם בשנת 1854
 מד כושר מרבי:  2332 (יולי 1851)
 מדינה:  הונגריה, בריטניה
 הערות:  יהודי
 
אדוארד לווה (באנגלית: Edward (Eduard) Löwe (Loewe, Lowe);‏ ספטמבר 1794 – פברואר 1880) היה שחמטאי יהודי-בריטי.
קריירה

בשנת 1847 ניצח בדו-קרב את הווארד סטאונטון 5-2 אך יריבו נתן לו יתרון של רגלי ושני מסעים. במשחק רגיל ניצח דו-קרב מול יוז קנדי 7.5-6.5 בשנת 1849 והפסיד דו-קרב לפרדריק דיקון 2.5-7.5 בשנת 1851, לג'יימס האנה 8–13 בשנת 1856 ולפול מורפי 6-0 בשנת 1858.
בתחרות לונדון 1849 ניצח לווה את ארתור סימונס 0–2 והפסיד לג'ורג מדלי 1.5-2.5 (בתחרות ניצח הנרי תומאס באקל).
בתחרות הבינלאומית שהתקיימה בלונדון בשנת 1851 הפסיד לווה למרמדיוק ויויל 0-2. (בתחרות ניצח אדולף אנדרסן).
הערות שוליים

↑  London (Inghilterra) Ries’ Divan 1849, באתר La grande storia degli Scacchi
↑  London (Inghilterra) Torneo Internazionale, 27/5 - 15/7 1851, באתר La grande storia degli Scacchi
| --- | --- |
בקרת זהויות :  ISNI: 0000 0003 9025 1999  NTA: 27539347X  VIAF: 283809982   WorldCat (עם VIAF): 283809982
אחרון פיראטי הרקיע

| --- | --- |

כריכת הספר
 מידע כללי
 מאת:  פול סטיוארט
 איורים:  כריס רידל
 שפת המקור:  אנגלית
 סוגה:  פנטזיה
 הוצאה
 הוצאה:  דאבלדיי 
 תאריך הוצאה:  2007
 מספר עמודים:  371
 הוצאה בעברית
 הוצאה:  עם עובד
 תאריך:  2010
 תרגום:  דורית לנדס
 סדרה
 סדרת ספרים:  קורות קצעולם, סאגת רוק בארקווטר
 ספר קודם:  חצות מעל סנקטפראקס 
 הספר הבא:  ווקס
 קישורים חיצוניים
 מסת"ב:  978-0-385-60200-6
 הספרייה הלאומית:  002808577
 
אחרון פיראטי הרקיע הוא הספר הראשון בסאגת רוק בארקוואטר, בסדרה קורות קצעולם.